Zdravotný problem
Bolia ma kríze ale na ultrazvuku lekár nepotvrdil kamene na obličku ale pravú obličku mam scvrknutu a bielkoviny v moci.. Môžu ma bolieť ľadviny? A kamene nemusí ukázať ultrazvuk?
Dobrý deň,
ďakujeme za Vašu otázku.
Bolesť krížov je bolestivosť v oblasti chrbta, alebo bedrových kĺbov, ktorá môže mať mnoho príčin a príznakov. Môže sa prejaviť ako ťažkosti s pohybom, pocit napätia v oblasti chrbta alebo bolesť pri chôdzi alebo ohýbaní sa. Možnou príčinou bolesti krížov sú aj problémy spojené s močovým útrojenstvom.
Ultrazvuk močovej vylučovacej sústavy je metóda vyšetrovania a včasnej diagnostiky urologických ochorení pomocou ultrazvukových vĺn. Ultrazvuk močových ciest zahŕňa vyšetrenie obličiek, močového mechúra a nadobličiek. Zobrazuje stav obličiek a pomáha posúdiť veľkosť, tvar, umiestnenie a stav orgánov močovej vylučovacej sústavy. obličky, Taktiež môže zachytiť obličkové kamene, cysty a zhubné a nezhubné národy obličiek. Skúsený lekár môže niekedy ultrazvukom odhaliť aj zápal obličiek, to však neplatí vždy.
Zvýšená hladina bielkovín v moči sa nazýva proteinúria. Proteinúria znamená, že bielkovín je v moči priveľa a dajú sa zistiť bežným vyšetrením moču. Objavuje sa prechodne aj u zdravého človeka, napríklad po väčšej fyzickej námahe, prechladnutí, horúčke či srdcovom zlyhávaní. V takomto prípade nie sú straty bielkovín väčšie ako 1 g/deň a množstvo bielkovín v moči ustane po odznení vyvolávajúcej príčiny. Častou príčinou bielkoviny v moči je teda poškodenie samotnej obličky.
Avšak presnú lokalizáciu a príčinu bolesti môže určit iba lekár. V prípade akýchkoľvek ďaľších otázok sa treba obrátiť na svojho lekára.
Prajem skorú úľavu od ťažkostí.
S pozdravom,
PharmDr. Anna Pacalajová